Document ID: 32002D1005

Komisjoni otsus
23. detsember 2002,
millega muudetakse teist korda otsust 2002/308/EÜ, millega kehtestatakse kalahaiguste viirusliku hemorraagilise septitseemia ja/või nakkusliku vereloomenekroosi suhtes heakskiidetud vööndite ja kalakasvanduste loetelud
(teatavaks tehtud numbri K(2002) 5204 all)
(EMPs kohaldatav tekst)
(2002/1005/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 28. jaanuari 1991. aasta direktiivi 91/67/EMÜ akvakultuurloomade ja -toodete turustamist reguleerivate loomatervishoiunõuete kohta, [1] viimati muudetud direktiiviga 98/45/EÜ, [2] eriti selle artikleid 5 ja 6,
ning arvestades järgmist:
(1) Viirusliku hemorraagilise septitseemia (VHS) ja/või nakkusliku vereloomenekroosi (IHN) suhtes heakskiidetud vööndi ja heakskiitmata vööndis asuva heakskiidetud kalakasvanduse staatuse saamiseks esitavad liikmesriigid asjakohased põhjendused ja siseriiklikud õigusnormid, millega tagatakse direktiivis 91/67/EMÜ sätestatud tingimuste täitmine.
(2) Komisjoni otsusega 2002/308/EÜ, [3] muudetud otsusega 2002/536/EÜ, [4] on kehtestatud kalahaiguste VHSi ja/või IHNi suhtes heakskiidetud vööndite ja kalakasvanduste loetelud.
(3) Mitu liikmesriiki on esitanud heakskiidetud vööndite ja heakskiitmata vööndites asuvate heakskiidetud kalakasvanduste staatuse saamiseks vajalikud põhjendused ning komisjon on neid kõiki koos liikmesriikide ekspertidega kontrollinud.
(4) Prantsusmaa on esitanud põhjendused kahele Akvitaania halduspiirkonnas asuvale alale VHSi ja IHNi suhtes heakskiidetud vööndi staatuse saamiseks ning siseriiklikud õigusnormid, millega tagatakse heakskiidetud staatuse säilitamiseks vajalike nõuete järgimine.
(5) Itaalia on esitanud põhjendused ühele Veneto autonoomses provintsis asuvale alale VHSi ja IHNi suhtes heakskiidetud vööndi staatuse saamiseks ning siseriiklikud õigusnormid, millega tagatakse heakskiidetud staatuse säilitamiseks vajalike nõuete järgimine. Selles provintsis kohaldatav programm on heakskiidetud komisjoni otsusega 2002/304/EÜ. [5]
(6) Austria on esitanud põhjendused ühele Alam-Austrias asuvale kasvandusele VHSi ja IHNi suhtes heakskiitmata vööndis asuva heakskiidetud kasvanduse staatuse saamiseks ning siseriiklikud õigusnormid, millega tagatakse heakskiidetud staatuse säilitamiseks vajalike nõuete järgimine.
(7) Saksamaa on esitanud põhjendused Baieris ja Baden-Württembergis asuvatele kasvandustele VHSi ja IHNi suhtes heakskiitmata vööndis asuva heakskiidetud kasvanduse staatuse saamiseks ning siseriiklikud õigusnormid, millega tagatakse heakskiidetud staatuse säilitamiseks vajalike nõuete järgimine.
(8) Prantsusmaa on esitanud põhjendused Akvitaanias ja Artois-Picardies asuvatele kasvandustele VHSi ja IHNi suhtes heakskiitmata vööndis asuva heakskiidetud kasvanduse staatuse saamiseks ning siseriiklikud õigusnormid, millega tagatakse heakskiidetud staatuse säilitamiseks vajalike nõuete järgimine.
(9) Itaalia on esitanud põhjendused Veneto, Trento, Valle d’Aosta ja Friuli-Venezia Giulia autonoomsetes provintsides asuvatele kasvandustele VHSi ja IHNi suhtes heakskiitmata vööndis asuva heakskiidetud kasvanduse staatuse saamiseks ning siseriiklikud õigusnormid, millega tagatakse heakskiidetud staatuse säilitamiseks vajalike nõuete järgimine.
(10) Prantsusmaa ja Itaalia asjaomaste piirkondade kohta esitatud dokumentidest ilmneb, et need piirkonnad vastavad direktiivi 91/67/EMÜ artikli 5 nõuetele, seepärast tuleks neile anda heakskiidetud vööndi staatus ja lisada nad heakskiidetud vööndite loetellu. Seepärast tuleks vastavalt muuta otsuse 2002/308/EÜ I lisa.
(11) Austria, Saksamaa ja Prantsusmaa asjaomaste kasvanduste kohta esitatud dokumentidest ilmneb, et need kasvandused vastavad direktiivi 91/67/EMÜ artikli 6 nõuetele, seepärast tuleks neile anda heakskiitmata vööndis asuva heakskiidetud kasvanduse staatus ja lisada nad heakskiidetud kasvanduste loetellu. Seepärast tuleks vastavalt muuta otsuse 2002/308/EÜ II lisa.
(12) Taani ja Saksamaa on teatanud komisjonile vajadusest muuta otsuse 2002/308/EÜ I lisa trükivigade tõttu heakskiidetud vööndi nimes ja II lisa trükivigade tõttu heakskiidetud kasvanduse sihtnumbris.
(13) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega,
ON VASTU VÕTNUD KÄESOLEVA OTSUSE:
Artikkel 1
1. Otsuse 2002/308/EÜ I lisa asendatakse käesoleva otsuse I lisaga.
2. Otsuse 2002/308/EÜ II lisa asendatakse käesoleva otsuse II lisaga.
Artikkel 2
Käesolev otsus on adresseeritud liikmesriikidele.
Brüssel, 23. detsember 2002

Labels: 0
6